CELEX: 32021D2196
Language: ro
Date: 2021-12-13 00:00:00
Title: Decizia (PESC) 2021/2196 a Consiliului din 13 decembrie 2021 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

13.12.2021   
               
               
                  RO
               
               
                  Jurnalul Oficial al Uniunii Europene
               
               
                  LI 445/14
               
            
         DECIZIA (PESC) 2021/2196 A CONSILIULUI
         din 13 decembrie 2021
         de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 17 martie 2014, Consiliul a adoptat Decizia 2014/145/PESC (1).
                  
               
                     (2)
                  
                  
                     Având în vedere implicarea în Ucraina a Grupului Wagner, o entitate militară privată fără personalitate juridică bazată în Rusia, în acțiuni care subminează și amenință integritatea teritorială, suveranitatea și independența Ucrainei, în special în Donbas, Consiliul consideră că ar trebui adăugate trei persoane pe lista persoanelor, entităților și organismelor cărora li se aplică măsuri restrictive care figurează în anexa la Decizia 2014/145/PESC.
                  
               
                     (3)
                  
                  
                     Prin urmare, anexa la Decizia 2014/145/PESC ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Persoanele enumerate în anexa la prezenta decizie se adaugă pe lista care figurează în anexa la Decizia 2014/145/PESC.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 13 decembrie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).
      
      
         
            ANEXĂ
            Următoarele persoane se adaugă pe lista persoanelor, entităților și organismelor care figurează în anexa la Decizia 2014/145/PESC:
            
               
                            
                        
                        
                           Nume
                        
                        
                           Date de identificare
                        
                        
                           Motive
                        
                        
                           Data includerii pe listă
                        
                     
                           „201.
                        
                        
                           Dimitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)
                        
                        
                           Funcție (funcții): fondator și comandant al Grupului Wagner; director general al Concord Management and Consulting
                           Grad: locotenent-colonel (armata rusă)
                           Indicativ: Vagner/Wagner
                           Data nașterii: 1.6.1970 sau 11.6.1970
                           Număr de identificare în Grupul Wagner: M-0209
                           Locul nașterii: Asbesk, oblastul Sverdlovst, fosta URSS (în prezent Federația Rusă)
                           Cetățenie: rusă
                           Adresă: Pskov, Federația Rusă
                           Sexul: masculin
                        
                        
                           Dimitriy Utkin, fost ofițer al serviciilor ruse de informații militare (GRU), este fondatorul Grupului Wagner și răspunde de coordonarea și planificarea operațiilor vizând desfășurarea mercenarilor Grupului Wagner în Ucraina.
                           În funcția sa de comandă a Grupului Wagner, a fost prezent personal pe câmpul de luptă în Ucraina, unde a coordonat și a planificat activitățile membrilor Wagner.
                           Astfel, având în vedere funcția sa de comandă, este responsabil și a pus în aplicare în mod activ acțiuni care au subminat și au amenințat integritatea teritorială, suveranitatea și independența Ucrainei.
                        
                        
                           13.12.2021
                        
                     
                           202.
                        
                        
                           Denis Yurievich KHARITONOV
                           (Денис Юрьевич ХАРИТОНОВ)
                        
                        
                           Funcție (funcții): șef regional adjunct al diviziei Astrahan a Uniunii voluntarilor Donbas; membru al Dumei oblastului Astrahan; mercenar în Grupul Wagner
                           Data nașterii: 16.3.1980
                           Locul nașterii: oblastul Astrahan, RSFS Rusă
                           Cetățenie: rusă
                           Pașaport: 76 2759110
                           Eliberat de MVD 30001
                           Data expirării: 10.3.2030
                           Adresă: satul Ilinka, oblastul Astrahan, Federația Rusă
                           Sexul: masculin
                        
                        
                           Denis Kharitonov este șeful regional adjunct al diviziei Astrahan a Uniunii voluntarilor Donbas, membru al Dumei oblastului Astrahan și mercenar în Grupul Wagner.
                           A luptat în Donbas în batalionul separatist Steppe, unde s-a aflat la comanda unui pluton al unui complex de rachete antiaeriene portabile. A recunoscut că a doborât personal un elicopter ucrainean și două aeronave Su-25 în timp ce se afla în Donbas.
                           A primit ordinul Federației Ruse de merit pentru patrie. De asemenea, a primit premii interne în cadrul Grupului Wagner, precum și premii din partea șefului Uniunii voluntarilor Donbas și a fostului prim-ministru al așa-numitei Republici Populare Donețk (RPD), Alexander Borodai (căruia i se aplică măsuri restrictive în temeiul Deciziei 2014/145/PESC a Consiliului). Astfel, Kharitonov a sprijinit în mod activ acțiuni și a pus în aplicare politici care subminează și amenință integritatea teritorială, suveranitatea și independența Ucrainei.
                        
                        
                           13.12.2021
                        
                     
                           203.
                        
                        
                           Sergey Vladimirovich SHCHERBAKOV
                           (Сергей Владимирович ЩЕРБАКОВ)
                        
                        
                           Funcție (funcții): agent independent al serviciilor ruse GRU și mercenar în Grupul Wagner
                           Data nașterii: 21.7.1981
                           Cetățenie: rusă
                           Adresă: posibil: Astrakhan, Kirovskiy rayon, Raskolnikova 11 app. 5, Federația Rusă
                           Sexul: masculin
                        
                        
                           Sergey Shcherbakov este agent independent al serviciilor ruse GRU și mercenar în Grupul Wagner.
                           A luptat în Donbas pentru forțele separatiste proruse ca membru al unității militare responsabile de complexul de rachete antiaeriene portabile din batalionul separatist prorus Steppe care a doborât un elicopter ucrainean și două aeronave Su-25 în Donbas. Astfel, acesta a sprijinit în mod activ acțiuni și a pus în aplicare politici care subminează și amenință integritatea teritorială, suveranitatea și independența Ucrainei.
                        
                        
                           13.12.2021”